ᱴᱩᱥᱩ ᱯᱚᱨᱚᱵᱽ

ᱧᱩᱛᱩᱢ ᱪᱷᱟᱹᱴᱤᱭᱟᱹᱨ
ᱴᱩᱥᱩ ᱨᱮᱭᱟᱜ ᱧᱩᱛᱩᱢ ᱤᱫᱤ ᱠᱟᱛᱮ ᱡᱚᱛᱚ ᱦᱚᱲ ᱢᱟᱱᱟᱣ ᱵᱟᱛᱟᱣ ᱞᱮᱠᱟᱱ ᱢᱚᱱᱚᱛ ᱵᱟᱹᱱᱩᱜ-ᱟ| ᱰᱚᱠᱴᱚᱨ ᱵᱚᱝᱠᱤᱢ ᱪᱚᱱᱫᱽᱨᱚ ᱢᱟᱦᱟᱛᱚ ᱞᱮᱠᱟ ᱛᱮ, ᱛᱩᱥ ᱠᱷᱚᱱ ᱜᱮ ᱴᱩᱥᱩ ᱟᱹᱲᱟᱹ ᱫᱚ ᱦᱮᱡ ᱟᱠᱟᱱᱟ| ᱫᱤᱱᱮᱱᱫᱽᱨᱚᱱᱟᱛᱷ ᱥᱚᱨᱠᱟᱨ ᱞᱮᱠᱟ ᱛᱮ ᱛᱤᱥᱭᱟ ᱥᱮ ᱯᱩᱥᱭᱟ ᱥᱮ ᱩᱥᱟ ᱠᱷᱚᱱ ᱴᱩᱥᱥᱩ ᱟᱹᱲᱟᱹ ᱫᱚ ᱚᱢᱚᱱ ᱟᱠᱟᱱᱟ| ᱟᱨᱦᱚᱸ ᱩᱱᱤ ᱚᱠᱟ ᱚᱠᱟ ᱫᱚᱭ ᱞᱟᱹᱭᱟ ᱵᱟᱝᱢᱟ ᱛᱟᱞᱟ-ᱥᱟᱢᱟᱝ ᱨᱮᱱ ᱥᱤᱥᱤᱨᱡᱟᱹᱣᱤᱡ ᱵᱚᱝᱜᱟ ᱴᱤᱥᱩᱵᱽ ᱠᱦᱚᱱ ᱴᱩᱥᱩ ᱟᱹᱲᱟᱹ ᱫᱚ ᱥᱤᱨᱡᱟᱹᱣ ᱟᱠᱟᱱᱟ|
ᱢᱟᱱᱟᱣ ᱵᱟᱛᱟᱣ
ᱴᱩᱥᱩ ᱥᱮᱨᱮᱧ
ᱴᱩᱥᱩ ᱯᱚᱨᱚᱵᱽ ᱨᱮᱭᱟᱜ ᱢᱤᱫᱴᱮᱱ ᱥᱮᱬᱟ ᱥᱟᱛᱷᱟᱢ ᱫᱚ ᱦᱩᱭᱩᱜ ᱠᱟᱱᱟ ᱴᱩᱥᱩ ᱥᱮᱨᱮᱧ| ᱱᱤᱭᱟᱹ ᱥᱮᱨᱮᱧ ᱨᱮᱭᱟᱜ ᱜᱟᱵᱮ ᱠᱟᱛᱷᱟ ᱫᱚ ᱦᱩᱭᱩᱜ ᱠᱟᱱᱟ ᱦᱯᱲᱟᱢ ᱟᱨ ᱢᱤᱞᱣᱟᱹ ᱫᱩᱯᱩᱞᱟᱹᱲᱟ| ᱱᱤᱭᱟᱹ ᱥᱮᱨᱮᱧ ᱨᱮᱱ ᱥᱮᱨᱮᱧᱤᱭᱟᱹ ᱠᱚᱣᱟᱜ ᱜᱩᱱᱟᱹᱱ, ᱫᱩᱠᱷ-ᱫᱟᱹᱱᱫᱤ, ᱥᱩᱞᱩᱠ-ᱱᱤᱨᱟᱹᱭ, ᱥᱟᱶᱛᱟ-ᱟᱹᱨᱤᱪᱟᱹᱞᱤ ᱠᱚ ᱜᱮ ᱯᱷᱩᱴᱮᱞ ᱨᱟᱠᱟᱵᱚᱯᱜ-ᱟ| ᱰᱟᱹᱱᱜᱽᱣᱟᱹ ᱠᱩᱲᱤ ᱟᱨ ᱵᱟᱯᱞᱟᱣᱟᱠᱟᱱ ᱢᱟᱭᱡᱤᱣ ᱠᱚᱫᱚ ᱥᱮᱨᱮᱧ ᱛᱟᱞᱟ ᱛᱮ ᱟᱠᱚᱣᱟᱜ ᱡᱤᱭᱚᱱ ᱨᱮᱭᱟᱜ ᱫᱩᱠᱷ-ᱥᱩᱠᱷ ᱠᱟᱛᱦᱟ ᱠᱚ ᱯᱷᱩᱴᱮᱞ ᱨᱟᱠᱟᱵᱟ| ᱱᱤᱭᱟᱹ ᱥᱮᱨᱮᱧ ᱛᱟᱞᱟ ᱛᱮ ᱠᱩᱲᱤ ᱠᱚ ᱨᱟᱝᱜᱟᱣ, ᱟᱹᱲᱤᱥ, ᱠᱟᱺᱦᱤᱥ, ᱜᱟᱜᱚᱡᱽᱡᱚᱝᱟᱜ, ᱦᱤᱨᱠᱷᱟᱹ, ᱠᱩᱥᱤ, ᱨᱟᱹᱥᱠᱟᱹ ᱥᱟᱯᱷᱟ-ᱥᱟᱹᱯᱷᱤ ᱠᱚ ᱥᱚᱫᱚᱨᱟ|

ᱢᱩᱨᱛᱤ ᱯᱩᱡᱟᱹ
ᱡᱷᱟᱨᱠᱟᱱᱰ ᱯᱚᱱᱚᱛ ᱟᱨ ᱯᱩᱨᱩᱞᱤᱭᱟ ᱦᱚᱱᱚᱛ ᱨᱮᱭᱟᱜ ᱟᱹᱰᱤ ᱟᱭᱢᱟ ᱡᱟᱭᱜᱟ ᱠᱚ ᱨᱮ ᱮᱜ ᱥᱮᱨᱣᱟ ᱞᱮᱠᱟ ᱛᱮ ᱴᱩᱥᱩ ᱯᱚᱨᱚᱵᱽ ᱨᱮ ᱡᱟᱦᱟᱱ ᱢᱩᱨᱛᱤ ᱯᱩᱡᱟᱹ ᱨᱮᱭᱟᱜ ᱟᱹᱨᱤ=ᱪᱟᱹᱞᱤ ᱫᱚ ᱵᱟᱹᱱᱩᱜ-ᱟ, ᱢᱮᱱᱠᱷᱟᱱ ᱯᱩᱨᱩᱞᱤᱭᱟ ᱦᱚᱱᱚᱛ ᱨᱮᱭᱟᱜ ᱵᱚᱱᱫᱚᱣᱟᱱ ᱛᱷᱟᱱᱟ ᱟᱨ ᱵᱟᱸᱠᱩᱲᱟ ᱦᱚᱱᱚᱛ ᱨᱮᱭᱟᱜ ᱠᱷᱚᱛᱲᱟ ᱛᱷᱟᱲᱟ ᱨᱮᱭᱟᱜ ᱯᱩᱠᱩᱨᱠᱩᱞ ᱨᱮᱭᱟᱜ ᱴᱩᱥᱩᱥ ᱢᱮᱞᱟ ᱨᱮ ᱢᱩᱨᱛᱤ ᱯᱩᱡᱟᱹ ᱨᱮᱭᱟᱜ ᱪᱚᱞᱚᱱ ᱢᱮᱱᱟᱜ-ᱟ| ᱟᱭᱢᱟ ᱞᱮᱠᱟᱱ ᱥᱟᱫᱚᱢ ᱯᱷᱟᱹᱫᱽ ᱥᱮ ᱢᱟᱨᱟᱜ ᱯᱷᱟᱹᱫᱽ ᱨᱮᱭᱟᱜ ᱢᱩᱨᱨᱛᱤ ᱠᱚ ᱦᱚᱲᱢᱚ ᱨᱮᱭᱟᱜ ᱨᱚᱝ ᱥᱟᱥᱟᱝ ᱟᱨ ᱥᱟᱹᱲᱤ ᱫᱚ ᱱᱤᱞ ᱜᱮ ᱛᱟᱦᱮᱱ ᱛᱟᱠᱚᱣᱟ| ᱢᱩᱨᱛᱤ ᱨᱮᱭᱟᱜ ᱛᱤ ᱨᱮ ᱚᱠᱟ ᱫᱚ ᱥᱟᱝᱠᱷᱟ, ᱚᱠᱟ ᱫᱚ ᱩᱯᱟᱹᱞ ᱵᱟᱦᱟ ᱠᱚ ᱧᱮᱞᱚᱜ-ᱟ|

ᱥᱟ.ᱠᱷᱭᱟ.ᱛ

ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱯᱚᱨᱚᱵᱽ